it en en ceb fr ceb kn ceb en fi fi fi fi da de fi da fi fi fi da fi fi fi fi da fi fi fi fi en da fi fi fi fi en da fi fi fi da fi fi de fi es fi fi de fi fi fi en fi fi fi es fi en en fr fi fi de fi cs fi cs fi fi fi fi en en en
skip to main | skip to sidebar
Setteripojat Luigi & Pablo Kahden punaisen setteripojan elämää
Tänään avattiin kisakausi tämän vuoden osalta. Omassa tutussa hallissa kisattiin ja Pablokin oli tänään mukavasti kuulolla, ei tullut mitään haaveiluja radan ulkopuolelle, onneksi! Tuomarina molemmilla radoilla oli Ritva Herrala. Radat olivat melko haasteellisia paikoittain, mutta ei mitenkään mahdottomia suorittaa. Tänään valitettavasti ohjaaja oli hieman hukassa ja teki kaikenlaista typerää radalla, joten meidän tulokset molemmilta radoilta: hyl. Pabloon olen todella tyytyväinen, se teki juuri niinkuin ohjaaja pyysi! ;) Jatkamme harjoituksia ja mietimme minne suuntaamme seuraavaksi.
Lähettänyt Heidi | | Posted On at 11.06
Kirjoittaminen on jäänyt "pikkasen" vähemmälle viime aikoina, mutta yritetään taas elvyttää tätäkin ajan tasalle. Luigi täytti tammikuussa 7-vuotta ja on valitettavasti ainakin toistaiseksi joutunut jättämään agilityn taka-alalle. Vanha varvasvaiva on nyt ruvennut oireilemaan ja vaikuttaa liikkeeseen siinämäärin, että etuosa on melkoisen jumissa jatkuvasti. Fysioterapeutilta olemme saaneet hienoja neuvoja ja toivotaan, että pääsisimme vielä edes Luigin omaksi iloksi agia harrastamaan, aika näyttää! Pablon kanssa jokunen kisastartti on tullut tehtyä, ei tosin järin loistavalla menestyksellä... ;) Paljon on Pablo jo kehittynyt, mutta kaikista suurin haaste sen kanssa on radalla pysyminen, nenä kun tuppaa viedä välillä ihan muihin hommiin! Viime viikolla startattiin möllikisoissa ja yllätys oli suuri kun tehtiin hieno nollarata ja sijoituttiin kolmansiksi! Tästä on hyvä korkata tämä kisavuosi, sunnuntaina kisataan omassa hallissa, toivotaan onnistuneita ratoja! :)
Lähettänyt Heidi | | Posted On maanantai 21. helmikuuta 2011 at 12.40
Eilen kisattiin Kirkkonummella Luigin kanssa kaksi agilityrataa. Tuomarina kakkosilla toimi Ritva Herrala. Oikein mukavat radat oli tuomari meille tehnyt, nykyään kun tuntuu, että joka tuomari tekee semmoisia kääntöjä ja vääntöjä, että ihan hirvittää... Ensimmäinen rata eteni hienosti aina sinne surullisen kuuluisalle A:lle asti, Luigi taas kyllä hiljenteli alastulolla, mutta juuri ennen kontaktipintaa loikattiin alas, joten radalta meille vitonen.
Toinen rata eteni sitten loppuunasti hienosti, nyt malttoi kontaktitkin, tosin aikaa meillä siellä taas paloi, tuloksena puhdas rata ja yliaikaa huikeat 0,31 sekuntia, pienestä se on kiinni! :) Hyvillä mielin jatketaan kisakautta parin viikon päästä Lappenrannassa. Ja kiitos uuden videokamerani Luigin radatkin tuli tallennettua! :)
Uusi vuosi, uudet kujeet
Lähettänyt Heidi | | Posted On torstai 17. helmikuuta 2011 at 13.38
Taas on viime päivityksistä aikaa vierähtänyt. Alkuvuosi alkoi meillä melko huonoissa merkeissä. Pablo sai ilmeisesti Messukeskuksen näyttelyistä itselleen kennelysläviruksen, joka ei kuitenkaan oireillut ollenkaan ennen kuin tulehdus oli levinnyt keuhkoputkiin asti. Yli kuukauden jouduimme syömään antibioottia ja sen seurauksena Pablo sai vielä hiivatulehduksen korviin... Nyt aletaan onneksi olemaan jo terveiden kirjoissa ja päästään treenailemaankin heti kun nämä hurjat pakkaset vähän hellittävät. Pablo on ilmoitettu Kouvolan ryhmänäyttelyyn, joka on parin viikon päästä.
Luigi starttasi uuden kisakauden hienosti! Porvoossa juostiin kolme rataa 6.2., tuomarina toimi Heidi Viitaniemi. Ensimmäiseltä agilityradalta virheetön suoritus, pari sekuntia yliaikaa ja sijoitus 2. Luva-nolla käytti taas turhan läheltä... Toinen agiratakin oli ihan hyvä, mun oma ohjausvirhe toi meille kuitenkin hylkäyksen. Viimeinen rata oli hyppyrata, mikä olisi muuten mennyt varmasti ihan hienosti, mutta ohjaaja päätti muuttaa suunnitelmiaan keskenkaiken ja sen seurauksena unohdin radan ihan tyystin... Luigi toimi hienosti ja ilmeisesti sille on tauko tehnyt ihan hyvää. Tänään meillä kävi hieroja laittamassa Luigin lihakset taas ojennukseen ja sunnuntaina suuntaamme kohti Kirkkonummen kisoja!
Our start for the year 2011 wasn´t the best. Pablo did get a kennelcough virus from the winner-show and he was very sick. He ate antibiotics 6 weeks but is now feeling much better. Luigi started his new agility year with great results. He did a clean course in Porvoo and was placed second. Unfortunatelly we had few seconds overtime, but i don´t mind because Luigi was so great!
Lähettänyt Heidi | | Posted On perjantai 17. joulukuuta 2010 at 15.24
Meillä on ollut melko kiireinen syksy, muuttoineen päivineen, joten sivujen päivitykset ovat myös jääneet hieman huonolle tolalle. Pablon kanssa aloitettiin treenaaminen tokon valmennusryhmässä ja ihan hyvältä kaikki näyttää, Pablo tekee kaiken niin täysillä! Pablo sai myös viimeisen sertinsä Hyvinkään ryhmänäyttelyssä syyskuussa ja samalla reissulla voitti myös avoimen luokan ja oli PU2. Lahden näyttelyssä Pablo oli avoimen luokan toinen. Osallistuttiin myös elokuussa irlanninsetteriyhdistyksen open show:hun ja Pablo oli hienolla arvostelulla avoimen luokan kolmas! Messukeskuksen voittaja-näyttelyissäkin käytiin pyörähtämässä ja molemmilta päiviltä tuloksen EH. Nyt pidetään vähän taukoa ja katsotaan minne ensi vuonna suunnistetaan.
Luigi on viettänyt vähän sairaslomaa tämän syksyn ajan, sillä todettiin nivelsidevamma oikean etu- ja takajalan uloimmissa varpaissa ja sen seurauksena kehittynyt nivelrikko. Tällä hetkellä Luigi on onneksi oireeton, mutta hieroja käy säännöllisesti ja tilannetta seurataan. Parit kisat käytiin loppuvuodesta ja saatinhan me se yksi yliaikanollakin aikaiseksi Lappeenrannassa, sijoitus oli hienosti 2. Nyt lomaillaan loppuvuosi ja katsellaan mitä vuosi 2011 tuo tullessaan! Kiitos kaikille seuralaisille ja setteristeille tästä vuodesta, ensi vuonna uudestaan!
Our last few months are gone with the moving our stuff to a house from another. Pablo got his las finnish CC in Hyvinkää group show in august, he was also the second best male and he won the open class. We went also Lahti international dog show and Pablo was second in open class with excellent. We went in Helsinki winner and Finnish winner-shows last weekend and in both shows Pablo got VG in open class. Now we keep a little break and we continue next year in a show ring again! Luigi has kept away from agility course for a few months. He has osteoarthritis in two toes.But now his in a very good shape and we have competed a few competitions. Luigi was second in one very tough competition and i´m a very proud of him. We wish you a very merry christmas and a a very good new year!
Lähettänyt Heidi | | Posted On lauantai 28. elokuuta 2010 at 7.05
Luigin kanssa osallistuttiin tänään Agi-Kotkien järjestämiin kisoihin Kotkassa. Tuomarina meillä oli Tuija Kokkonen. Kaksi agilityrataa juostiin ja hienoin tuloksin. Ensimmäiseltä radalta ei tullut yhtään virhettä, Luigi pysähtyi kontakteille upeasti, eikä edes yhtä hitaasti kuin aiemmin, siltikin meille tuli kuitenkin reilu kolme sekuntia yliaikaa, mutta se riitti sijoitukseen 3. Toinen rata oli huomattavasti hankalampi, oli takaa kiertoa ja kaikensorttista kieputusta. A:n alastulolle Luigi ei pysähtynyt niin hyvin kuin ensimmäisellä radalla, mutta ilmeisesti kynnenpäällään siihen osui, koska siitä ei meille kontaktivirhettä tullut. Radalta saatiin kuitenkin vitonen keinun alastulolta, mitä en kyllä vieläkään myönnä itse huomanneeni, Luigi ei ole koskaan hypännyt keinulta. Mutta voihan se olla, että näin sitten kävi, koska jäin itse ihan hirveän paljon jälkeen kun Luigi irtosi! :) Radalta saimme 6 sekuntia yliaikaa, kun tuli pikkasen tehtyä ylimääräisiä mutkia, sijoitus kuitenkin hienosti neljäs. Kaikenkaikkiaan olen tosi tosi tyytyväinen tämän päivän ratoihin, Luigi on loistava!
Kanelin Take Me Love Me "Luigi" Punainen Irlanninsetteri uros syntynyt 13.1.2005
PMJV-09 Kanelin Midsummer Magic "Pablo" Punainen Irlanninsetteri uros syntynyt 22.6.2008
Setteriharrastaja Kymenlaaksosta. Vapaa-ajan harrasteina agility ja koiranäyttelyt.
Kotkan Koiraystäväin Seura ry
Punaiset ja Punavalkoiset Irlanninsetterit ry
Päivitystä pitkä tauon jälkeen
Blogger Templates by Blog Forum
All Rights Reserved. Grunge2 Theme Designed by Skinpress.com | Blogger Templates by Blogcrowds.